1873 hairat da Anzngruawa, entgeng da Woanung fu soaina Muada, de eascht 16jarige Adelinde Lipka (1857-1914). Soai junge Frau, de d Schwesda fu soaim Judendfrain Franz Lipka woa, is natiali fü z jung gwen und min Haushoit und an Lem an da Seitn fum do schau 34 jarign Ludwig ned zrecht kema und desweng hod s zwischn de zwoa efda gscheit grocht. Schuid woan owa a de hochn Schuidn de da Anzgruawa ghobt hod und das a so an seina Muada ghengt is. Obwoi de zwoa 3 Kinda midanaund griagt haum, haum si si weng da Schdreidarai do scheitn lossn, wos owa eascht 1889 rechtsgültig woan is.